
Iniţiativă legislativă

În conformitate cu art.73 din Constituţia Republicii Moldova şi art.47 din Regulamentul Parlamentului se înaintează cu titlu de iniţiativă legislativă proiectul de lege pentru modificarea şi completarea Legii nr.271-XV din 27.06.2003 cu privire la metodologia calculării plăţii pentru servicii notariale.

Anexa: - proiectul Legii

Proiect

LEGE
pentru modificarea şi completarea Legii nr. nr.271-XV din 27.06.2003 cu privire la metodologia calculării plăţii pentru servicii notariale

Parlamentul adoptă prezenta lege organică

Articol unic: - Legea nr. 271-XV din 27.06.2003 cu privire la metodologia calculării plăţii pentru servicii notariale  (Monitorul Oficial al Republicii Moldova, 2003, nr.141-145, art.576, cu modificările şi completările ulterioare, se modifică şi se completează după cum urmează.

1. Art. 12  se modifică după cum urmează:

La alin. (3) litera e) cuvintele „incluse în proiecte de consolidare” se exclud.

La alin (7) cuvintele „incluse în proiecte de  consolidare” se exclud.

Preşedintele Parlamentului

Notă informativă


la proiectul de lege pentru modificarea şi completarea Legii 271-XV din 27.06.2003 cu privire la metodologia calculării plăţii pentru servicii notariale


Prezentul proiect de lege pentru modificarea şi completarea Legii nr. 271-XV din 27.06.2003 cu privire la metodologia calculării plăţii pentru servicii notariale prevede scutirea de plată pentru eliberarea certificatului de moştenitor a moştenitorilor terenurilor agricole care îşi prelucrează terenurile agricole în mod individual, efectuează activităţi independente de consolidare a terenului agricol cu surse proprii sau primeşte în proprietate terenuri agricole deja consolidate.


Considerăm oportun scutirea de plata pentru autentificarea contractelor de schimb în scopul consolidării între proprietarii de terenuri agricole iniţiate de aceştia din propria iniţiativă fără careva proiecte de consolidare.    

